Damianova odbrana

**Damianova odbrana** je šahovsko otvaranje koje počinje potezima:
:**1. e4 e5**
:**2. Sf3 f6**.
Ovo je jedno od najstarijih otvaranja, s partijama koje sežu i do 16. vijeka.

## 3.d4 i 3.Lc4 
Potez crnog 2...f6 prilično je slab jer izlaže kralja, slabi kraljevo krilo i oduzima najbolje polje skakaču. 3. d4 i 3. Lc4 jesu jaki odgovori; Horowitz je napisao (zamijenivši algebarsku notaciju opisnom): "Jednostavno je i snažno 3.Lc4 d6 4.d4 Sc6 5.c3, nakon čega se crni guši do smrti.

## 3.Sxe5! 
Najsnažnija je, međutim, žrtva skakača 3.Sxe5! Uzimanje skakača potezom 3...fxe5? izlaže crnog smrtonosnom napadu nakon 4.Dh5+ Ke7 (4...g6 gubi zbog 5.Dxe5+ - tzv. "rašlje" - istovremeni napad na kralja i topa) 5.Dxe5+ Kf7 6.Lc4+ d5! (6...Kg6?? 7.Df5+ je razorno i vodi do veoma brzog mata) 7.Lxd5+ Kg6 8.h4 (8.d4? Ld6!) h5 (za 8...h6 vidi dijagram) 9.Lxb7! Ld6 (9...Lxb7 10.Df5+ Kh6 11.d4+ g5 12.Df7! ubrzo matira) 10.Da5!, kad je najbolji potez crnog 10...Sc6 11.Lxc6 Tb8 i bijeli će sad imati nekoliko pješaka više. Bruce Pandolfini primjećuje da se ovo otvaranje crnog zbog toga ponekad opisuje kao "gambit 5 pješaka". Alternativno, bijeli može nastaviti s razvojem vlastitih figura, ostajući sa 4 pješaka više. U svakom slučaju, bijeli ima čistu dobijenu poziciju.

Pošto je uzimanje skakača fatalno, nakon 3.Sxe5 crni bi umjesto toga trebao igrati 3...De7! (Ostali treći potezi crnog, poput 3...d5, vode do 4. Dh5+! g6 5. Sxg6!) Nakon 4.Sf3 (4.Dh5+? g6 5.Sxg6 Dxe4+ 6.Le2 Dxg6 ostavlja crnog s prednošću od 1 figure ili 2 pješaka)

Činjenica da crni može vratiti pješaka jedino sa 3...De7! pokazuje da 2...f6? uopće nije branio e-pješaka. Zaista, čak i relativno beskoristan potez, kao 2...a6?!, manje je riskantan od 2...f6?. Nakon 2...a6?! 3.Sxe5, crni još uvijek može vratiti pješaka 3...De7 4.d4 d6, bez slabljenja kraljevog krila ili uskraćivanja najboljeg polja skakaču.

## Historija 
Ironično, ovo otvaranje nazvano je po portugalskom majstoru Pedru Damianu, koji ga je osudio kao slabo. Godine 1847. Howard Staunton napisao je o potezu 2...f6: "Ovaj potez nalazi se u starom Damianovom radu, koji daje neke njegove ingeniozne varijante. López i kasniji autori zbog toga su ga nazvali 'Damianov gambit'." Stauntonov savremenik, George Walker, umjesto toga je (što je logičnije) rezervirao naziv "Damianov gambit" za žrtvu bijelog skakača u 3. potezu: 1.e4 e5 2.Sf3 f6 3.Sxe5. Staunton je 1.e4 e5 2.Sf3 Sc6 (visoko cijenjenim potezom i onda i danas) nazivao "Damianovom odbranom na otvaranje kraljevim skakačem".

Damianova odbrana danas se nikad ne vidi u vrhunskoj igri. Najveći igrač koji ju je igrao u ozbiljnim takmičenjima bio je Čigorin. Kao što je spomenuto iznad, igrao je varijantu sa 3...De7 u partiji protiv Schiffersa u St. Peterburgu 1897. Čigorin je izgubio damu u 10. potezu (vidi dijagram), ali je Schiffers igrao tako slabo da je Čigorin kasnije previdio briljantni forsirani mat i spasio se jedino kad je Schiffers pristao na remi u dobitnoj poziciji. Robert McGregor igrao je Damianovu odbranu u simultanci 1964. protiv Bobbyja Fischera, pokušavši varijantu 3...De7 4.Sf3 d5 5.d3 dxe4 6.dxe4 Dxe4+ 7.Le2 Lf5 i remiziravši, iako Fischer nije igrao najbolje poteze.

## Reference 
## Vanjski linkovi 
*  - spisak materijala o Damianovoj odbrani dostupnih na internetu

Kategorija:16. vijek u šahu
Kategorija:Otvorene partije